ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
این سی ڈی آر سی نے سال 2023 میں معاملوں کے تصفیے کی بلند ترین 188فیصد کی شرح کے ساتھ نئے درج کئے گئے455 معاملوں سمیت 854صارفین معاملے حل کئے
حل کئے گئے معاملوں کی تعداد درج کئے گئے معاملوں سے زیادہ ہے
صارفین کے تنازعات کا ازالہ کرنے والا قومی کمیشن  ہندوستان میں صارفین کے تحفظ کا سب سے بڑا ادارہ ہے، اور محکمہ امور صارفین نے اگست 2023 کے مہینے میں 854 صارفین کے معاملوں کو کامیابی کے ساتھ حل کیا ہے جبکہ اس مدت کے دوران 455 معاملے درج کیے گئے ہیں جو سال 2023 میں 188فیصد کی بلند ترین شرح کے ساتھ حل کئے گئے سب سے زیادہ معاملے ہیں۔ صارفین معاملوں کے تصفیہ کی یہ تعداد این سی ڈی آر سی کے صارفین کو ان کے خدشات کو دور کرنے کے لیے ایک منصفانہ اور موثر طریقہ کار فراہم کرنے کے عزم کی عکاسی کرتا ہے۔
این سی ڈی آر سی نے سال 2023 میں کمیشن میں صارفین کے معاملوں کے نمٹانے میں نمایاں بہتری لائی ہے۔ یہ کامیابی صارفین کے حقوق کے تحفظ اور شکایات کے فوری ازالے کو یقینی بنانے کے لیے ان کے غیر متزلزل عزم کو واضح کرتی ہے۔
این سی ڈی آر سی کے صدر کے فعال اقدامات، ہموار طریقہ کار اور ای-داخل جیسی جدید ٹیکنالوجی کے ساتھ، معاملوں کو پہلے سے کہیں زیادہ تیزی سے حل کیا جا رہا ہے۔ اس کے علاوہ ، صارفین کے معاملات کی باقاعدہ نگرانی کے لیے محکمہ نے 2 دسمبر 2022 کو گوہاٹی میں مختلف ایک روزہ علاقائی ورکشاپس کا انعقاد کیا جس میں شمال مشرقی ریاستوں نے حصہ لیا اور 10 اپریل 2023 کو چنڈی گڑھ میں جس میں شمالی ریاستوں نے حصہ لیا۔ علاقائی ورکشاپس میں صارفین کے زیر التوا کیسز پر روشنی ڈالی گئی اور اس کے حل پر مختصراً تبادلہ خیال کیا گیا۔ محکمہ نے اگلی علاقائی ورکشاپ 29 ستمبر 2023 کو وشاکھاپٹنم میں منعقد کی ہے جس میں جنوبی ریاستیں حصہ لے رہی ہیں۔ اس کے علاوہ، محکمہ نے انشورنس اور رئیل اسٹیٹ پر سیکٹر کے لیے غوروخوض کے مخصوص اجلاس منعقد کیے ہیں تاکہ صارفین کے کمیشن میں التوا کو کم کیا جا سکے۔ مختلف ریاستوں جیسے جھارکھنڈ، مدھیہ پردیش، کرناٹک، راجستھان، بہار، مہاراشٹرا اور کیرالہ میں ریاستی سطح پر مخصوص میٹنگیں بھی سکریٹری  نے منعقد کیں، جن میں ریاستی کمیشنوں کے صدور/ممبران اور پرنسپل سکریٹریز/سیکرٹریوں نے شرکت کی۔ متعلقہ ریاستی حکومتوں اور معاملات کو موثر اور موثر طریقے سے نمٹانے میں ریاستوں کو درپیش چیلنجوں سے نمٹنے پر تبادلہ خیال کیا گیا۔
معاملوں کے نمٹانے کی اسی رفتار کو برقرار رکھنے کے لیے، محکمے نے صارفین کے کمیشنز میں ای-داخل کے ذریعے معاملے درج کرنے کو لازمی قرار دیا ہے اور جلد ہی محکمہ ای-داخل پر وی سی کا فیچر شروع کرنے جا رہا ہے۔ جیسا کہ مصنوعی ذہانت کا دائرہ تیزی سے بڑھ رہا ہے، محکمہ قومی، ریاستی اور ضلع کنزیومر کمیشن میں زیر التواء معاملوں کو کم کرنے کے لیے اے آئی کی سہولیات کے استعمال پر بھی کام کر رہا ہے۔ کنزیومر کمیشنز میں دائر کیس کا اے آئی کے ذریعے تجزیہ کیا جائے گا اور معاملے کا خلاصہ تیار کیا جائے گا اور معاملوں کو حل کرنے میں اے آئی کے ذریعے بہت سی مزید کارروائیاں کی جائیں گی۔
صحت اور خاندانی بہبود کی وزارت
ڈاکٹرمنسکھ مانڈویہ جنیوا میں 76ویں ورلڈ ہیلتھ اسمبلی سے خطاب کریں گے
آفاقی صحت احاطہ ، صحت عامہ سے متعلق ہنگامی حالات ، صحت اور خیروعافیت اور زیادہ کارگراوراثرانگیز عالمی صحت تنظیم ، اس تقریب کی کلیدی ترجیحات میں شامل ہیں
صحت کے مرکزی وزیر ، ڈاکٹرمنسکھ مانڈویہ سوئٹزرلینڈ کے شہر جنیوا کے مقام پر 21سے 30مئی 2023کو منعقد کی جانے والے 76ویں ورلڈ ہیلتھ اسمبلی میں بھارت نمائندگی کریں گے ۔
ایک زیادہ صحت مند دنیا کے تئیں بھارت کے عزم کے عین مطابق ، صحت کے مرکزی وزیر ‘ہیل ان انڈیا اینڈ ہیل بائی انڈیا’کے ساتھ ساتھ ‘ ہم سب مل کر تپ دق –ٹی بی کے خلاف لڑیں’کے لئے الگ سے منعقد کی جانے والی تقریبات سے کلیدی خطاب کریں گے اور طبی قدرکے سفرکے شعبے اور سال 2025تک بھارت سے تپ دق کو جڑ سے ختم کردینے سے متعلق بھارت کے عزم کے بارے میں بھارت کے گراں قدرتعاون کا اعادہ کریں گے ۔
24مئی 2023تک اپنے قیام کے دوران ، ڈاکٹرمانڈویہ دنیا بھرکے کئی ملکوں کے ساتھ مختلف دوطرفہ میٹنگوں میں شرکت کریں گے اور اس تقریب میں شرکت کرنے والے ملکوں کے درمیان حفظان صحت سے متعلق اشتراک کے لئے مواقع تلاش کریں گے ۔ اس کے علاوہ وہ میڈیاکے ساتھ بات چیت بھی کریں گے ۔سنگا پور، فرانس ، نیدرلینڈز،امریکہ ، بنگلہ دیش ، ارجٹینا ،برازیل ، قطر، اور بل اینڈ میلینڈا گیٹس فاؤنڈیشن کے نمائندوں کے ساتھ دوطرفہ میٹنگیں بھی کریں گے ۔ اس کے ساتھ ساتھ برکس  کے نمائندگان کے ساتھ ایک کثیرسطحی میٹنگ کا بھی پروگرام ہے ۔
اس اجلاس کے لئے کلیدی ایجنڈے میں آفاقی صحت کا احاطہ ، صحت عامہ سے متعلق ہنگامی حالات ، صحت اورخیرعافیت اور زیادہ کارگر اورزیادہ موثر صحت کی عالمی تنظیم سے متعلق امورکے بارے میں تبادلہ خیال اور غوروخوض کیاجانابھی شامل ہے ۔ جس کے دوران عالمی صحت سے متعلق لچکدار نظام تیارکرنے کی غرض سے عالمی اشتراک اورساجھیداریوں ، اور قدرپرمبنی حفظان صحت کے ذریعہ آفاقی صحت احاطہ کی حصولیابی کے مقصد سے اجتماعی طورپر سخت کوششیں کرنے کی اہمیت پرزوردیاجائے گا۔
وزیراعظم کا دفتر
وزیراعظم نے دفاع کے شعبہ میں مرکزی بجٹ کے التزامات کے موثر نفاذ سے متعلق ویبنار سے خطاب کیا
بھارت کا دفاعی شعبہ شفافیت ،اعتماد سازی اور کاروبار کرنےمیں آسانی فراہم کرانے کے ساتھ آگے بڑھ رہاہے: وزیراعظم
دفاعی شعبہ میں مینوفیکچرنگ کی صلاحیت میں اضافہ پر زور دیا جارہا ہے:نریندر مودی
وزیراعظم جناب نریندر مودی نے آج نے دفاع کے شعبہ میں مرکزی بجٹ کے التزامات کے موثر نفاذ سے متعلق ویبنار سے خطاب کیا۔ اپنے خطاب میں وزیراعظم نے کہاکہ اس ویبنار کی اہمیت میں اس وجہ سے مزید اضافہ ہوجاتا ہے کہ یہ بھارت کو دفاع کے شعبہ میں خود کفیل بنانے کے اہم موضوع پر توجہ مرکوز کررہاہے۔
وزیراعظم نے کہاکہ ا ٓزادی سے پہلے سیکڑوں آرڈیننس فیکٹریاں ہوا کرتی تھیں، دونوں عالمی جنگوں میں بھارت سے بڑے پیمانے پرا سلحہ برآمد کیا گیا لیکن بہت سی وجوہات سے آزادی کے بعد اس نظام کو جس قدر مضبوط کیا جانا تھا اتنا مضبوط نہیں کیا گیا۔
جناب نریندر مودی نے کہاکہ ان کی حکومت نے تیجس جنگی طیارہ تیار کرنے کے سلسلے میں ملک کے انجینئروں اور سائنسدانوں کی صلاحیتوں پر اعتماد کیا اور آج تیجس آسمان میں شان کے ساتھ پرواز کررہا ہے۔ چند ہفتوں قبل تیجس کے لئے 18 ہزار کروڑ روپے کا ایک آرڈر کیا گیا ہے۔
انہوں نے کہاکہ 2014 سے حکومت کی کوشش رہی ہے کہ اس شعبہ میں شفافیت ،اعتماد سازی اور کاروبار کرنےمیں آسانی فراہم کرانے کے ساتھ آگے بڑھیں۔ جناب مودی نے کہاکہ ان کی حکومت نے لائسنسنگ کو ختم کرنے، ضابطہ بندی کو ختم کرنے، برامدات کو فروغ دینے، غیر ملکی سرمایہ کاری کے لئے کھلی پالیسی اختیارکرنے وغیرہ کے واسطے اقدامات کئے ہیں۔
وزیراعظم نے مزید کہاکہ بھارت میں دفاع سے متعلق 100 اہم آئٹموں کی ایک فہرست تیار کی ہے جن کو مقامی صنعتوں کی مدد سے ملک کے اندر تیار کیا جاسکتا ہے۔ انہوں نے کہاکہ ایک ٹائم لائن مقرر کی گئی ہے تاکہ ہماری صنعتیں ان ضرورتوں کو پورا کرنے کے لئے منصوبہ تیار کرسکیں۔
انہوں نے کہاکہ سرکاری زبان میں یہ ایک منفی فہرست ہے لیکن خود کفیلی کی زبان میں یہ ایک مثبت فہرست ہے۔ یہ ایسی مثبت فہرست ہے جس کی وجہ سے ملک کی مینوفیکچرنگ صلاحیت میں اضافہ ہوگا، یہ ایسی مثبت فہرست ہے جس کی وجہ سے بھارت میں روزگارپیدا ہوں گے، یہ ایسی مثبت فہرست ہے جس کی وجہ سے بھارت کا ا پنی دفاعی ضرورتوں کے لئے بیرونی ممالک پر انحصار کم ہوگا۔
وزیراعظم نے کہاکہ دفاع کے کیپٹل بجٹ میں بھی گھریلوحصولیابی کے لئے ایک حصہ محفوظ کیا گیا ہے۔ انہوں نے پرائیویٹ سیکٹر سے اپیل کی کہ وہ آگے آئیں اور دفاعی ساز وسامان کی ڈیزائننگ اورمینوفیکچرنگ دونوں کی ذمہ داری سنبھالیں تاکہ عالمی سطح پر ہندوستان کاجھنڈا بلندی پر لہراتا رہے۔
انہوں نے کہاکہ ایم ایس ایم ای کاکام پورے مینوفیکچرنگ کے شعبے کے لئے ریڑھ کی ہڈی ہے۔ آج جو اصلاحات کی جارہی ہیں ان سے ایم ایس ایم پی کو زیادہ آزادی ملے گی اور وسعت کے لئے ان کی حوصلہ افزائی ہوگی۔
وزیراعظم نے کہاکہ آج ملک میں جو دفاعی کوریڈور تیار کئے جارہے ہیں ان سے مقامی صنعت کاروں اور مقامی مینوفیکچرنگ کو بھی مدد ملے گی۔ آج یہ صورتحال ہے کہ اپنے دفاعی شعبے میں خود کفیلی کو ہمیں اپنے’جوانوں اور نوجوانوں‘ دونوں کوبااختیار بنانے کے ذریعہ کے طور پر دیکھنا ہوگا۔
۔۔۔۔۔۔۔۔۔۔۔۔۔۔۔۔۔۔

U-1827
۰۰۰۰۰۰۰۰
(
پیٹرولیم اور قدرتی گیس کی وزارت
امریکہ-ہندوستان جامع صاف توانائی شراکت داری  کے وزارتی مذاکرات 07 اکتوبر 2022 کو ہوں گے
ہندوستان کے پیٹرولیم اور قدرتی گیس کے وزیر جناب ہردیپ ایس پوری اور امریکہ کی سکریٹری توانائی محترمہ جینیفر گرانہوم اس مکالمے کی مشترکہ صدارت کریں گے
جناب ہریپ ایس پوری،موسمیاتی لچکدار شہری بنیادی ڈھانچے پر عالمی بینک کے عہدیداران کے ساتھ بات چیت کریں گے
پیٹرولیم اور قدرتی گیس نیز ہاؤسنگ اور شہری امور کے وزیر جناب ہریپ ایس پوری، 06 سے 11 اکتوبر 2022 تک ، امریکہ کے شہر واشنگٹن ڈی سی اور ہیوسٹن میں ایک سرکاری اور کاروباری وفد کی قیادت کریں گے۔
واشنگٹن ڈی سی میں ، وزیر موصوف 07 اکتوبر 2022 کو امریکہ – ہندوستان جامع صاف توانائی شراکت داری  کے وزارتی مکالمے میں، امریکہ کی سکریٹری برائے توانائی محترمہ جینیفر گرانہوم کے ساتھ معاون صدارت کریں گے۔
نوتشکیل شدہ یو ایس آئی ایس سی ای پی کو امریکہ – بھارت موسمیاتی اور صاف توانائی ایجنڈے 2030 شراکت داری کے مطابق شروع کیا گیا ہے، جس کا اعلان وزیر اعظم جناب نریندر مودی اور امریکہ کے صدر جوبائیڈن نے ، اپریل 2021 میں منعقدہ موسمیاتی سربراہی اجلاس میں کیا تھا۔
شراکت داری، توانائی کی حفاظت اور جدت کو آگے بڑھانے کے لیے جاری رکھتی ہے؛ ا بھرتی ہوئی صاف توانائی کی ٹیکنالوجیوں کو بڑھاوا دیتی ہے؛ اور 5 ستونوں کے ذریعے تکنیکی حل کی تعیناتی کرتی ہے:
تیل اور گیس کا ذمے دارستون  بجلی اور توانائی کی کارکردگی کا ستون  قابل تجدید توانائی کا ستون  پائیدار ترقی کا ستون  ابھرتے ہوئے ایندھن اور ٹیکنالوجیوں کا ستون۔
وزیر موصوف، موسمیاتی لچکدار شہری بنیادی ڈھانچے پر ، عالمی بینک کے عہدیداران کےساتھ بات چیت کریں گے۔ وہ واشنگٹن ڈی سی میں امریکہ – ہندوستان کاروباری کونسل کے ساتھ اور ہیوسٹن میں امریکہ – بھارت جامع شراکت داری فورم کے ساتھ، دو ایگزیکٹیو گول میز کانفرنسوں میں بھی شرکت کریں گے۔
وزیر موصوف، امریکہ میں قائم توانائی کی کمپنیوں کے سی ای اوز کے ساتھ بھی تبادلہ خیال کریں گے۔
کامرس اور صنعت کی وزارتہ
سمندری مصنوعات کی برآمدات اپریل تا دسمبر 2020میں 4.5 بلین امریکی ڈالر کے مقابلے سال 2021 کی اسی مدت کے دوران 35 فیصداضافے کے ساتھ 6.1 بلین امریکی ڈالر  تک کا اضافہ درج کیا گیا
سمندری مصنوعات کی برآمدات دسمبر 2020 میں 562.85 ملین ڈالر سےزیادہ 28.01 فیصد اضافہ درج کرتے ہوئے دسمبر 2021 میں 720.51 ملین امریکی ڈالر ہو گئیں
امریکہ ، چین  اور جاپان  سب سے زیادہ برآمدکرنے والے ممالک میں شامل ہیں
جنوری، 2020 سے کووڈ 19 وبائی مرض کے اثرات کے باوجود، سمندری مصنوعات کی برآمدات مالی سال 2017-18 میں حاصل کردہ اب تک کی بلند ترین سطح 7.02 بلین امریکی ڈالر سے تجاوز کرنے کے لیے پوری طرح تیار ہیں
نئی دہلی۔ 30 جنوری اپریل تا دسمبر 2021کے دوران سمندری مصنوعات کی برآمدات 35 فیصد اضافہ  کے ساتھ 6.1 بلین امریکی ڈالر درج کیا گیا جو کہ سال 2020 میں اسی مدت کے دوران4.5 بلین امریکی ڈالرتھا۔ اپریل تا دسمبر 2019  اور اپریل تا دسمبر 2014  کے مقابلے ، میرین مصنوعات کی برآمدات میں بالترتیب 12فیصد اور 38فیصد اضافہ درج کیا گیا ۔
دسمبر 2021 کے مہینے میں، سمندری مصنوعات کی برآمدات 720.51 ملین امریکی ڈالر ہو گئیں، جبکہ دسمبر 2020 میں 562.85 ملین سے 28.01 فیصد زیادہ تھیں ۔
گزشتہ مالی سال  میں سمندری مصنوعات کی مجموعی برآمدات 5.96 بلین امریکی ڈالر تھیں، اور مالی سال 2021-22 کی پہلی تین سہ ماہیوں کے دوران 6.11 بلین امریکی ڈالر کی برآمدات کے ساتھ جنوری 2020 سے کوویڈ 19 وبائی امراض کے اثرات کے باوجود ، مالی سال 2017-18میں حاصل کی گئی بلند ترین سطح 7.02 بلین امریکی ڈالر سے تجاوز کرنے کا بہت امکان ہے۔
اپریل تا نومبر 2021 میں برآمدات کی سرفہرست 5 منزلیں ، امریکہ ، چین ، جاپان ، ویتنام  اور تھائی لینڈ  ہیں۔ منجمد جھینگے ہندوستان کی سمندری مصنوعات کی برآمدات میں قیمت کے لحاظ سے 74فیصد  کے ساتھ بڑا حصہ بناتے ہیں۔ مالی سال 2020-21میں سمندری مصنوعات کی برآمدات کی باسکٹ میں منجمد مچھلیاں ، دیگر  اور منجمد اسکویڈ  رہی ہیں۔ دیگر زمرے میں بنیادی طور پر سوریمی اور سوریمی اینالاگ مصنوعات شامل ہیں۔
سمندری مصنوعات برآمدات کی ترقی کی اتھاریٹی  نے ماہی پروری کے لیے کئی برآمدات کو فروغ دینے کی اسکیمیں نافذ کی ہیں، جو کہ 1972 میں وزارت صنعت وتجارت کے تحت ہندوستان سے سمندری مصنوعات کی برآمد کو فروغ دینے کے لیے قائم کردہ ایک قانونی ادارہ ہے۔ وزیر اعظم جناب نریندر مودی نے مئی 2020 میں 100 متنوع سرگرمیوں کے ساتھ پردھان منتری متسیا سمپدا یوجنا  کا آغاز کیا تھا۔ 20,050 کروڑ روپے کے بجٹ کے ساتھ، ہندوستان میں ماہی گیری کے شعبے کی پائیدار اور ذمہ دارانہ ترقی کے ذریعہ نیلا انقلاب لانے کے لیے یہ اب تک کی سب سے بڑی سرمایہ کاری ہے۔ پی ایم ایم ایس وائی نے ماہی پروری برآمدات کے لیے 1000000 کروڑ روپے کا ہدف مقرر کیا ہے۔ اسے تمام ریاستوں/مرکز کے زیر انتظام علاقوں میں مالی سال 2020-21 سے مالی سال 2024-25 تک 5 سال کی مدت میں نافذ کیا جا رہا ہے۔ اس سے آنے والوں سالوں میں اضافی 70 لاکھ ٹن مچھلی کی پیداوار، اور 55 لاکھ روزگار پیدا کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-863
(Visitor Counter : 106
بندرگاہوں، جہاز رانی اور آبی راستوں کی وزارت
کولکاتا بندرگاہ کی تاریخ میں پہلی بار ساگر لنگر گاہ میں کیپ سائز جہاز پہنچا
8جون 2021 کو اس وقت تاریخی سنگ میل حاصل کرلیاگیا جب ایم-وی لیک ڈی فرسٹ کیپ جہاز  پناما فلیگ ساگر لنگرگاہ پہنچا، جو شیاما پرساد مکھرجی پورٹ کولکاتا سے 80 میل دور ہے اور ہلدیا ڈوک کمپلیکس  سے 25 میل دور ہے۔
ایم وی لیک ڈی اپنی نوعیت کا ایک سب سے بڑا کیپ جہاز ہے، جس میں 66000 میٹرک ٹن اسٹیم کول کارگولے کر نیپال کے راستے تھا، جس میں فلیپائن کے عملے کے دستے کے 50 رکن تھے، جسے ساگر پر لنگرانداز کیاگیا۔ یہ جہاز 10 مئی 2021 کو آسٹریلیا اببوٹ پوائنٹ سے روانہ ہوا تھا اور راستے میں اس نے سنگاپور میں ایندھن بھرا۔وشاکھا پٹنم میں تقریباً 95,810 میٹرک ٹن مال کو پہنچانے کے بعد جہاز ساگر لنگر گاہ کے لیے روانہ ہوا۔
ایس ایم پی کولکاتا میں چینل میں ڈرافٹ اور لاک گیٹ آپریشن سے جڑی پریشانیاں ہیں۔اس جہاز جس کی ایک بہت بڑی مہم ہے اور یہ 92 میٹر کے ڈرافٹ میں اونچے پارسل لوڈ لے جاسکتی ہے۔ مال کی شفٹنگ کرنے پر چلا جائے گا اور لاک گیٹ آپریشن سے دور رہا جاسکے گا۔ مال لادنے کی ناوے کسی بھی وقت پوری طرح جاسکتی ہیں اور ہلدیا فلوٹنگ ٹرمنل پر ڈسچارج ہوسکتی ہے۔ فلو ٹنگ کرین اور فلو ٹنگ جے ٹی کے لئے 170 کروڑ روپے کی سرمایہ کاری کی گئی۔ یہ بندرگاہ کی کوشش ہے کہ ہلدیا ڈاک کے لئے کارگو لانے کے لئے تاجروں کی دنیا فل لوڈ والے جہاز خاص کر کیپ جہاز لانے کے لئے ترغیب اور حوصلہ دیں۔
ایس ایم پی کولکاتا کے چیئرمین ونیت کمار نے کہا کہ ایم وی لیک ڈی کی آمد نہ صرف ساگر میں پہلے کیپ ویسل ہونے کے ناطے اہم ہے بلکہ 66000 میٹرک ٹن کارگو لے جانے کے لئے بھی اہم ہے، جسے بصورت دیگر 3-2 الگ جگہوں پر لے جایا گیا ہوگا۔ متبادل طور سے اس مقدار کو ایک جہاز میں لے جایا جاسکتا تھا، جسے وشاکھا پٹنم بندرگاہ پر آدھا کارگو کو ڈسچارج کرنا پڑتا اور باقی کو ایس ایم پی تک لے جانا پڑتا۔
بہت چھوٹی، چھوٹی اور درمیانی صنعتوں کی وزارت
کے وی آئی سی نے اگر تلہ میں شہد کی مکھیوں کے ایک ہزار ڈبے، کمہاروں کے 100 چاک اور چمڑے کے تھیلے تقسیم کئے
نئی دلّی، 26 دسمبر / کھادی اینڈ ولیج انڈسٹریز کمیشن  نے مہاتما گاندھی کے 150 ویں یوم پیدائش کو یاد گار بنانے اور سماج کے کمزور طبقوں کی مدد کے لئے کے وی آئی سی کے چیئر مین جناب وی کے سکسینہ کی موجودگی میں، اگر تلہ میں شہد کی مکھیوں کے ایک ہزار ڈبے، کمہاروں کے ایک سو چاک اور اوزار رکھنے کے لئے چمڑے کے ایک سو جدید تھیلے ایک سو کسانوں، ایک سو کمہاروں اور ایک سو چمڑے کے کاریگروں کو تقسیم کئے گئے۔ اس تقریب میں تری پورہ کے وزیر اعلیٰ جناب بلپ کمار دیب مہمان خصوصی کے طور پر شامل تھے ۔
تری پورہ کے وزیر اعلیٰ جناب بلپ کمار دیب نے کے وی آئی سی کی کوششوں کی ستائش کرتے ہوئے توقع ظاہر کی کہ آلات کی تقسیم اور صلاحیت سازی کی اس زبر دست مہم کے باعث زندگی گزارنا سہل ہو گا اور 700 لوگوں کو روز گار فراہم ہو گا۔ انہوں نے مزید کہا کہ شہد مشن، چمڑے کے کاری گروں کو با اختیار بنانے اور کمہار سشکتی کرن مشن جیسے پروگرام نہ صرف خود اعتمادی بحال کریں گے بلکہ سماج کے کمزور طبقات کو مستحکم بنانے کی ضرورت کو بھی تقویت بخشیں گے۔ انہوں نے کہا کہ یہ لوگوں کی ایک بڑی تعداد تک پہنچنے اور لوگوں کو ایک با عزت اور با وقار زندگی گزارنے میں کامیابی حاصل کرنے میں مدد دینے کی ایک کوشش ہے۔
کے وی آئی سی کے چیئر مین جناب سکسینہ نے کہا کہ لوگوں کو گزر بسر کے مواقع فراہم کرنے کے ساتھ دیہی کسانوں اور دیگر کاریگرو، مزدور اور بڑے شہروں میں یومیہ اجرت پر کام کرنے کے لئے نقل وطن کرنے والے مزدوروں کے لئے ہماری یہ کوشش وزیر اعظم کے نظرئیے کے عین مطابق ہے۔ اس کا مقصد صرف دیہی کاریگروں کو با اختیار بنانا اور ان میں شہد کی مکھیاں پالنے، کمہار کا کام کرنے اور چمڑے کے کاریگروں میں اعتماد پیدا کرنا ہی نہیں ہے بلکہ ان کی زندگی کے معیار کو بہتر بنانا بھی ہے۔ تری پورہ میں ربڑ کے پودوں کی کاشت اور اپنے گھروں میں روایتی ٹیرا کوٹا مصنوعات کے استعمال کی بدولت شہد کی مکھیاں پالنے اور متی کے برتن بنانے کی زبر دست صلاحیت موجود ہے۔
اس تقریب میں اگر تلہ کے قرب و جوار کے اضلاع سے بڑی تعداد میں کاریگر وں نے شرکت کی۔ سامان اور اوزاروں کی تقسیم سے استفادہ کرنے والوں میں تقریباً 20 فیصد خواتین تھیں اور تمام استفادہ کنندگان میں سے تقریباً 80 فیصد لوگ حاشیہ سے نیچے زندگی بسر کرنے والی برادریوں میں سے تھے۔
۔۔۔۔۔۔
U.6051ٰ
م۔ ر۔ر۔
(Visitor Counter : 61
خواتین اور بچوں کی ترقیات کی وزارت
این سی ڈبلیو نے 7 ریاستوں کی خاتون ارکان اسمبلی کے لیے صنفی اعتبار سے جوابدہ حکمرانی کے بارے میں ورکشاپ کا انعقاد کیا
خواتین کے قومی کمیشن نےتمام سطحوں پر خاتون نمائندوں کی قائدانہ صلاحیتوں کو بہتر بنانے کے لیے کمیشن کے ایک کل ہند صلاحیت سازی پروگرام ’شی از اے چینج میکر‘ پروجیکٹ کے تحت سات جنوبی اور شمال مشرقی ریاستوں کی منتخبہ خاتون نمائندوں  کے لیے صنفی اعتبار سے جوابدہ حکمرانی کے بارے میں ۔ 4 سے 6 فروری تک ایک تین روزہ ورکشاپ کا انعقاد کیا۔
ہندوستان کے سابق نائب صدر جمہوریہ جناب ایم وینکیا نائیڈو نے مہمان خصوصی کی حیثیت سے اختتامی تقریب میں شرکت کی۔ خواتین کے قومی کمیشن کی چیرپرسن محترمہ ریکھا شرما، حکومت کے پرنسپل سکریٹری آئی اے ایس، مددا روی چندرا، خواتین، بچوں، مختلف معذوروں اور بزرگ شہریوں کی بہبود کے محکمے اور لال بہادر شاستری نیشنل اکیڈمی آف ایڈمنسٹریشن  ڈپٹی ڈائریکٹر دیشا پنو نے بھی شرکت کی۔
اپنے خطاب میں سابق نائب صدر نے سیاست اور فیصلہ سازی میں خواتین کی اہمیت پر زور دیا۔ انہوں نے کہا کہ خواتین کو مقامی حکومتوں، پارلیمنٹ اور اسمبلیوں میں مساوی نمائندگی اور سیاسی عہدوں تک رسائی حاصل ہونی چاہیے۔ انہوں نے مالیاتی اعتبار سے بااختیار بنانے کے لیے مساوی وراثت کے حصے کی اہمیت پر بھی زور دیا۔
انہوں نے کہا ’’ خواتین کے قومی کمیشن کا یہ کل ہند صلاحیت سازی کا پروگرام خاتون لیڈروں کے سنگ میل اور کامیابی کی اونچائیاں حاصل کرنے میں مدد فراہم کرے گا۔‘‘۔
اپنا استقبالیہ خطاب میں این سی ڈبلیو کی چیئرپرسن محترمہ ریکھا شرما نے مہمان خصوصی کا استقبال کیا اور کہا کہ اس موقع پر بات کرنے کے لیے ان کی رضامندی خواتین کو بااختیار بنانے کے لیے ان کی لگن کو ظاہر کرتی ہے۔ انہوں نے کہا کہ وہ مسلسل زیادہ خواتین کے پارلیمنٹ میں منتخب ہونے کے زبردست حامی رہے ہیں۔
تین روزہ ورکشاپ کا اہتمام وشاکھاپٹنم میں نیشنل جینڈر اینڈ چائلڈ سنٹر، لال بہادر شاستری نیشنل اکیڈمی آف ایڈمنسٹریشن  کے تعاون سے کیا گیا تھا۔ ورکشاپ کے دوران، خواتین ایم ایل ایز کو مختلف سیشنز میں صنفی جوابدہ حکمرانی کے بارے میں تربیت دی جائے گی مثلاً مؤثر قیادت، شمولیاتی والی حکمرانی، صنفی اعتبار سے حساس اور شمولیت والای ترسیل، قانون سازی کی روایات کو مضبوط کرنا اور ڈیجیٹل لٹریسی اور سوشل میڈیا ٹریننگ،سیاست میں خواتین کو درپیش عملی چیلنجز وغیرہ۔ ورکشاپ میں کیرالہ، تمل ناڈو، آندھرا پردیش، مہاراشٹر، اروناچل پردیش، سکم اور آسام کی ریاستوں سے 33 شرکاء نے شرکت کی۔
۔۔۔۔۔۔۔۔۔۔۔
ش ح۔ا گ۔ن ا۔
U-1333
(Visitor Counter : 57
کابینہ
کابینہ نے قومی ادارہ برائے کانکنان کی صحت کو آئی سی ایم آر – نیشنل انسٹی ٹیوٹ آف اوکوپیشنل ہیلتھ کے ساتھ ضم کرنے کی تجویز کو اپنی منظوری دی
نئی دہلی، 24 جولائی / مرکزی کابینہ نے وزیر اعظم نریندر مودی کی قیادت میں کانکنی کی وزارت کے تحت خود مختار ادارے یعنی نیشنل انسٹی ٹیوٹ آف مائنرس ہیلتھ  کو تحلیل کرنے اور اسے آئی سی ایم آر – نیشنل انسٹی ٹیوٹ آف اوکوپیشنل ہیلتھ ، احمد آباد ، وزارت صحت و کنبہ بہبود کے ساتھ ضم کرنے کو اپنی منظوری دے دی ہے ۔ یہ منظوری یعنی انضمام کا عمل اثاثوں اور واجبات سمیت دی گئی ہے اور این آئی ایم ایچ کے تمام تر ملاز مین کو اُن کے اُسی عہدے کے مماثل عہدے پر این آئی او ایچ میں ضم کر لیا جائے گا ۔ اُن کی شرح تنخواہ بھی وہی رہے گی اور اُن کی تنخواہ کو تحفظ حاصل ہو گا ۔ این آئی ایم ایچ ، آئی سی ایم آر ، این آئی او ایچ ، ایم او ایم اور صحتی تحقیق کا محکمہ  ، وزارتِ صحت و کنبہ بہبود اس سلسلے میں یعنی تحلیل سے متعلق کارروائی اور انضمام کے عمل کے لئے ضروری کارروائی کریں گے ۔
اثرات
این آئی ایم ایچ کے این آئی او ایچ کے ساتھ انضمام کے نتیجے میں دونوں اداروں کو فائدہ حاصل ہو گا یعنی اوکوپیشنل ہیلتھ کے شعبے میں دونوں اداروں کی مہارت میں اضافہ ہو جائے گا ۔ اس کےعلاوہ ، عوامی سرمایہ کا موثر انتظام بھی ہو سکے گا ۔ واضح رہے کہ این آئی ایم ایچ کا قیام حکومت ہند کی جانب سے 1990 ء میں عمل میں آیا تھا اور اسے کرناٹک سوسائٹیز رجسٹریشن ایکٹ ، 1960 کے تحت ایک سوسائٹی کے طور پر درج رجسٹر کیا گیا تھا ۔ این آئی ایم ایچ کا رجسٹرڈ دفتر کولار گولڈ فیلڈس ، کرناٹک میں واقع ہیں ۔ اس کی مرکزی تجربہ گاہ ناگپور میں ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3380
(
صحت اور خاندانی بہبود کی وزارت
وزارت صحت ، اتر پردیش ، جھارکھنڈ ، چھتیس گڑھ اور اڈیشہ کے لیے مرکزی ٹیمیں بھیجے گی
مرکزی ٹیمیں کنٹنمنٹ کو مستحکم بنانے ، نگرانی، جانچ اور مستعیدی کے ساتھ کلینکل بندوبست میں مدد دیں گی
نئی دہلی، 31 اگست ، 2020 / صحت اور خاندانی بہبود کی وزارت نے چار ریاستوں اتر پردیش، جھارکھنڈ، چھتیس گڑھ اور اڈیشہ کے لیے اعلیٰ سطح کی مرکزی ٹیمیں تعینات کرنے کا فیصلہ کیا ہے۔ ان ریاستوں میں کووڈ مریضوں کی تعداد میں اچانک اضافہ دیکھنے میں آیا ہے اور ان میں سے کچھ میں شرح اموات بھی زیادہ ہیں۔
یہ ٹیمیں کنٹین منٹ کو مستحکم بنانے، نگرانی، ٹیسٹنگ اور متاثرہ مریضوں کے موثر علاج میں ریاستی کوششوں میں مدد دیں گی۔ یہ ٹیمیں بروقت تشخیص اور اس کے بعد علاج سے متعلق چیلنجوں سے موثر طور پر نمٹنے میں ریاستوں کی رہنمائی بھی کریں گی۔
کثیر شعبہ جاتی ٹیموں میں سے ہر ایک ٹیم میں وبا سے متعلق ماہر ڈاکٹر اور صحت عامہ کا ایک ماہر ہوگا۔
ان چار ریاستوں میں سے اتر پردیش میں متاثرہ مریضوں کی زیادہ سے زیادہ تعداد ہے، جو 54666 ہے، اس کے بعد اڈیشہ 27229، چھتیس گڑھ 13520 اور جھارکھنڈ 11577 کا نمبر ہے۔ ابھی تک کل کیسوں کے حوالے سے اتر پردیش میں 225632 ، اڈیشہ میں 100934، جھارکھنڈ میں 38435 اور چھتیس گڑھ میں 30092 کیسیز ہیں۔ اتر پردیش میں زیادہ سے زیادہ اموات 3423 کی خبر ہے۔ جبکہ اڈیشہ ، جھارکھنڈ اور چھتیس گڑھ میں باالترتیب 482، 410 اور 269 اموات کی خبر ہے۔
مرکزی حکومت اپنی کوششوں کے طور پر وقتاً فوقتاً مرکزی ٹیمیں تعینات کرتی رہی ہے تاکہ وہ حکام کے ساتھ بات چیت کرنے اور ان کو درپیش چیلنجوں اور مسائل کو موقع پر سمجھنے کے لیے مختلف ریاستوں کا دورہ کر سکیں اور اپنی جاری سرگرمیوں کو مستحکم بنائے اور اگر کوئی مشکل درپیش ہے تو اسے دور کرے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –4959
(Visitor Counter : 171
ریلوے کی وزارت
ریلوے اسٹیشنوں کی دیکھ ریکھ
نئی دہلی، 04 فروری 2021: انڈین ریلویز کے چھوٹے اسٹیشنوں سمیت تمام اسٹیشنوں کی دیکھ بھال موجودہ ضوابط کے مطابق کی جاتی ہے۔ باقاعدہ بہتری کے لیے تمام اسٹیشنوں پر ضرورت پر مبنی دیکھ ریکھ کو یقینی بنایا جاتا ہے۔
مزید برآں ریلوے اسٹیشنوں کی دیکھ ریکھ نیز بہتری ایک جاری اور مسلسل عمل ہےاور اس سلسلے میں ضرورت کے مطابق کاموں کو کیا جاتا ہے اور یہ فنڈ کی دستیاب پر ترجیحی اعتبار سے کیے جاتے ہیں۔
وزارت ریلوے اسٹیشن کے زمرے پر مبنی، مسافروں کے لیے کم سے کم لازمی سہولیات سے متعلق جامع ہدایات میں بیان کردہ اسکیم کے مطابق مسافروں کو سہولیات فراہم کرار ہا ہے۔ حالیہ ہدایات 2018 میں جاری کی گئی تھیں۔
گزشتہ پانچ برسوں یعنی 16-2015، 17-2016، 18-2017، 19-2018، 20-2019 اور حالیہ برس 21-2020 کے دوران ہندوستانی ریلویز میں مسافر سہولیات فراہم کرنے کے لیے بجٹ جاتی ذرائع کے تحت مختص رقوم کی تفصیلات درج ذیل ہیں:

|
|
مالیاتی برس
|
|
اصل اخراجات
|
|
2015-16
|
|
1081.21
|
|
2016-17
|
|
981.25
|
|
2017-18
|
|
1286.81
|
|
2018-19
|
|
1585.89
|
|
2019-20
|
|
1903.11
|
|
2020-21
|
|
1646.94

اس بات کی اطلاع ریلویز، کامرس اور صنعت نیز صارفین امور، خوراک اور عوامی نظام تقسیم کے وزیر جناب پیوش گوئل نے آج لوک سبھا میں ایک سوال کے تحریری جواب میں فراہم کی۔
________
ش ح ۔اع ۔ع ح
U-1152
(Visitor Counter : 82
خلا ء کا محکمہ
اسرو کے تعاون سے آئی آئی ٹی میں ڈیڈیکیٹڈ سیل کا قیام
نئی دہلی 06 دسمبر۔اسرو نے ممبئی ،کانپور ،کھڑک پور اورمدراس میں واقع انڈین انسٹی ٹیوٹ آف ٹکنالوجی جیسے اعلیٰ اداروں اور انڈین انسٹی ٹیوٹ آف سائنس ، بنگلورو میں پانچ خلائی ٹکنالوجی سے  قائم کئے ہیں اور ساوتری بائی پھلے یونیورسٹی  میں مشترکہ ریسرچ پروگرام شروع کیا ہے تاکہ خلائی ٹکنالوجی اور ایپلی کیشنزکےشعبوںمیں تحقیقی سرگرمیاں انجام دی جاسکیں ۔
اسرو خلائی سائنس ، خلائی ٹکنالوجی اور خلای ایپلی کیشنز کے شعبوںمیں آئی آئی ٹی کے اشتراک سے اعلیٰ ٹکنالوجی کی ترقی کا خواہاں ہے ۔اسرو شناخت شدہ پروجیکٹوں کے لئے فنڈ فراہم کرے گا۔
یہ اطلاع شمال مشرقی خطے  کی ترقی کے مرکزی وزیر مملکت  ، وزیراعظم کے دفتر ،عملہ ،عوامی شکایات اور پنشن ، ایٹمی توانائی اور خلا کے وزیر مملکت ڈاکٹرجتیندرسنگھ آج راجیہ سبھا میں ایک سوال کے تحریری جواب میں دی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5611
(Visitor Counter : 34
وزیراعظم کا دفتر
وزیر اعظم نے نامور مصنف پروفیسر جی وینکٹ سببیا کے انتقال پر تعزیت کا اظہار کیا
وزیر اعظم جناب نریندر مودی نے نامور مصنف پروفیسر جی وینکٹاسببیا کے انتقال پر رنج وغم کا اظہار کیا ہے۔ایک ٹویٹ میں وزیر اعظم نے کہا ، "پروفیسر جی وینکٹ سببیا کے انتقال سے کنڑ ادب کو ایک بڑا خسارہ ہوا ہے۔ وہ ایک مایہ ناز مصنف اور مفکر تھے جنھوں نے کنڑ کو مقبول بنانے کے لئے بہت کوششیں کیں۔ وہ اپنے کام کے تعلق سے تند خو تھے اور بہت سارے نوجوانوں کو متاثر کرتے تھے۔ "ان کے اہل خانہ اور مداحوں سے تعزیت۔ اوم شانتی۔"